Sopliky a kasel u detí
Dcérka 6r. a syn 3 r. Zacali mat sopliky, priesvitne, presli do zelených.Uzivame Sinupret kvapky a mali sme Sterimar na upchaty nos.Sopliky stale pretrvavaju,ale  je ich menej.Zacali mat suchy kasel,hlavne vecer a rano.Co odporucate aky sirup, kvapky? Dakujem
Dobrý deň,
ďakujeme za Vašu otázku.
Liek Sinupret patrí medzi mukolytiká. Uvoľňuje hustý (väzký) hlien pri všetkých ochoreniach dýchacích ciest, ktorý sa nemôže dostatočne alebo vôbec odstrániť prirodzeným spôsobom (kašľaním, smrkaním). Tlmenie suchého dráždivého kašľa sa počas liečby liekom Sinupret neodporúča. V prípade, že Vaše deti trápi dusivý kašeľ v noci a obmedzuje ich v spánku, pred spaním je možné užiť liek Sinecod. Je však potrebné, aby bol odstup od posledného podania lieku Sinupret aspoň 4 hodiny. V priebehu dňa je možné so Sinupretom kombinovať
sirup
alebo
pastilky
s obsahom Islandského lišajníka. Uvedený výživový doplnok obsahuje množstvo slizovitých látok tvoriacich ochranný povlak, ktorý znižuje citlivosť na vonkajšie dráždivé faktory. Obsah ochranného povlaku uľahčuje prehĺtanie a znižuje reflex kašľa.
Na aplikáciu do nosa Vám odporúčam Sterimar s meďou, ktorý znižuje riziko komplikácií nádchy (zápal prinosových dutín). Meď pôsobí protizápalovo a oplachovanie sliznice morskou vodou obohatenou o meď pomáha chrániť pred prechladnutím a bakteriálnymi infekciami, takže je vhodný aj na preventívne podávanie.
Veľa potrebných informácií o detskom kašli a jeho liečbe sa dočítate v článku, ktorý Vám prikladám v nasledujúcom
odkaze
.
Ak nenastane do 5 dní zlepšenie zdravotného stavu, alebo sa pridružia iné, ťažkosti, odporúčam Vám absolvovať lekárske vyšetrenie.
Prajem skoré uzdravenie.
S pozdravom
PharmDr. Veronika Kiabová